《题少述望海楼》
宋代·陈襄

百尺楼头水际天，楼东直与海相连。
江山气古南朝后，风物神相北固前。
沙鸟晴栖甘露月，布颿时度广陵烟。
何年乞得丹阳守，来此登临养浩然。

作者简介：（1017—1080）宋福州候官人，字述古，人称古灵先生。与陈烈、周希孟、郑穆友称“四先生”，倡理学。仁宗庆历二年进士。神宗朝为侍御史知杂事，论青苗法不便，出知陈州、杭州。后以枢密直学士知通进、银台司兼侍读，判尚书都省。尝荐司马光、苏轼等三十三人。有《古灵集》。